**TIRGUS IZPĒTE**

**“Atzinumu izstrāde par virszemes ūdensobjektu tīrīšanas vai padziļināšanas iespējamo ietekmi uz Balvu novada ūdenstilpnēm”**

**(ID Nr. BNP TI 2022/86)**

**1. Informācija par pasūtītāju:**

|  |  |
| --- | --- |
| Pasūtītājs | **Balvu novada pašvaldība** |
| Reģistrācijas numurs | 90009115622 |
| Adrese, e-pasta adrese | Bērzpils iela 1A, Balvi, Balvu nov., LV-4501, dome@balvi.lv  |
| Kontaktpersona saistībā ar iepirkuma priekšmetu | Balvu novada administrācijas Attīstības plānošanas nodaļas projektu vadītāja Arvita Voiciša, mob.29164755, e-pasts: arvita.voicisa@balvi.lv  |
| Kontaktpersona saistībā ar piedāvājuma sagatavošanu / iesniegšanu | Balvu novada administrācijas Iepirkumu nodaļas iepirkumu speciāliste Guna Strumpe, mob.28080749, e-pasts: guna.strumpe@balvi.lv  |
| Pasūtītāja darba laiks | pirmdienās, otrdienās un trešdienās 8.30-17.00; ceturtdienās 8.30-18.00;piektdienās 8.30-16.00. |

**2. Tirgus izpētes priekšmets:**

2.1. Atzinumu izstrāde par virszemes ūdensobjektu tīrīšanas vai padziļināšanas iespējamo ietekmi uz sešām Balvu novada ūdenstilpnēm, EK LIFE Vides programmas līdzfinansētā projekta Nr. 2022/9.9/82e "Tehniskā aprīkojuma iegāde virszemes ūdeņu kvalitātes uzlabošanai" ietvaros, atbilstoši Tehniskajai specifikācijai (skat. 1.pielikumu).

2.2. Tirgus izpētes priekšmets ir sadalīts 3 (trīs) daļās:

2.2.1. Tirgus izpētes 1.daļa: “Atzinuma izstrāde par virszemes ūdensobjektu tīrīšanas vai padziļināšanas iespējamo ietekmi uz zivju resursiem”;

2.2.2. Tirgus izpētes 2.daļa: “Atzinuma izstrāde par virszemes ūdensobjektu tīrīšanas vai padziļināšanas iespējamo ietekmi uz īpaši aizsargājamām dabas teritorijām, īpaši aizsargājamām sugām un īpaši aizsargājamiem biotopiem”,

2.2.3. Tirgus izpētes 3.daļa: “Atzinuma izstrāde par virszemes ūdensobjektu tīrīšanas vai padziļināšanas iespējamo ietekmi uz apkārtējiem ūdensobjektiem”.

2.3. Pretendents piedāvājumu var iesniegt par vienu, abām vai visām tirgus izpētes priekšmeta daļām.

2.4. Pretendents nevar iesniegt piedāvājuma variantus.

**3. Piedāvājuma izvēles kritērijs:** zemākā cena.

**4. Līguma izpildes vieta:** Balvu ezers, Pērkonu ezers, Sprogu ezers, Viļakas ezers, Rugāju ūdenskrātuve, Vectilžas ezers.

**5. Līguma izpildes termiņš:**līdz 30.10.2022. katrā tirgus izpētes daļā.

Pretendents nav tiesīgs piedāvājumā norādīt garāku izpildes termiņu. Noslēgtā līguma termiņa grozījumi ir pieļaujami, ja tie būs objektīvi pamatoti.

**6. Līgumcena:** cenā jābūt iekļautiem visiem ar līguma izpildi saistītiem izdevumiem, t.sk., nodokļiem, nodevām, administratīvajām izmaksām, transporta izdevumiem, iespējamiem Pakalpojuma sadārdzinājumiem u.c. cenu izmaiņām, kā arī tādām izmaksām, kas nav minētas, bet bez kuriem nebūtu iespējama kvalitatīva un normatīvajiem aktiem atbilstoša līguma izpilde.

**7. Apmaksas nosacījumi:** 20 (desmit) dienu laikā pēc sekmīgas līgumsaistību izpildīšanas, nodošanas-pieņemšanas akta parakstīšanas un rēķina iesniegšanas pasūtītāja e-adresē (ja izpildītājam ir e-adrese).

**8. Prasības pretendentam:**

8.1. Pretendentam (juridiskai personai) jābūt reģistrētam LR Uzņēmumu reģistrā vai līdzvērtīgā reģistrā ārvalstīs. Informācija tiks pārbaudīta LR Uzņēmumu reģistra tīmekļvietnē <https://www.ur.gov.lv/lv/> .

8.2. Pretendentam (fiziskai personai) jābūt reģistrētam Valsts ieņēmumu dienestā vai līdzvērtīgā reģistrā ārvalstīs. Informācija tiks pārbaudīta Valsts ieņēmumu dienesta tīmekļvietnes sadaļā “Saimnieciskās darbības veicēji, VID reģistrētās juridiskās personas un citas personas” <https://www6.vid.gov.lv/SDV> .

8.3. Pretendenta rīcībā ir vismaz 1 (viens) sertificēts eksperts katrai tirgus izpētes daļai:

8.3.1. Tirgus izpētes 1.daļā: sertificēts eksperts sugu grupai – zivis;

8.3.2. Tirgus izpētes 2.daļā: sertificēts eksperts biotopu grupā - stāvoši saldūdeņi, tekoši saldūdeņi;

8.3.3. Tirgus izpētes 3.daļā: sertificēts eksperts biotopu grupā - stāvoši saldūdeņi, tekoši saldūdeņi.

Informācija tiks pārbaudīta Dabas aizsardzības pārvaldes mājas lapā [www.daba.gov.lv](http://www.daba.gov.lv) , sertificēto speciālistu sarakstā <https://www.daba.gov.lv/lv/katalogs> .

8.4. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi. Informācija par izslēgšanas noteikumiem tiks pārbaudīta SIA “LURSOFT” mājas lapas [www.lursoft.lv](http://www.lursoft.lv) datu bāzes sadaļā “AML izziņa”. Pārbaude tiek veikta tikai pretendentam, kuram tiks piešķirtas līguma slēgšanas tiesības.

**9. Iesniedzamie dokumenti:**

9.1. Finanšu / tehniskais piedāvājums (skat. 2.pielikumu);

9.2. Ārvalstīs reģistrētām personām:

9.2.1. ja pretendents ir reģistrēts līdzvērtīgā uzņēmumu vai saimnieciskās darbības reģistrā ārvalstīs – jāiesniedz attiecīgās institūcijas ārvalstīs izsniegtas reģistrācijas apliecības kopija;

9.2.2. par ārvalstu speciālistiem iesniedz apliecinājumu, ka piesaistītais ārvalstu speciālists ir tiesīgs sniegt konkrētos pakalpojumus, kā arī, gadījumā, ja ar pretendentu tiks noslēgts iepirkuma līgums, tas ne vēlāk kā piecu darbdienu laikā no iepirkuma līguma noslēgšanas, normatīvajos aktos noteiktajā kārtībā, iesniegs atzīšanas institūcijai deklarāciju par īslaicīgu profesionālo pakalpojumu sniegšanu LR reglamentētā profesijā.

9.2.2. par Starptautisko un Latvijas Republikas nacionālo sankciju likuma 11.1 panta pirmajā daļā minētajiem izslēgšanas noteikumiem ārvalstu uzņēmumam jāiesniedz:

- attiecīgas ārvalstu iestādes izziņa par valdes/ padomes sastāvu;

- pretendenta apliecinājums, ka izziņā norādītā informācija joprojām ir aktuāla.

**10. Piedāvājuma iesniegšanas datums, laiks, vieta, veids:**

10.1. Piedāvājumi var tikt nosūtīti pa pastu, ar kurjeru, iesniegti personīgi vai elektroniski līdz **09.09.2022., plkst.13.00**.

10.2. Piedāvājuma iesniegšanas vieta: **Balvu novada pašvaldība, Bērzpils ielā 1A, Balvi, Balvu nov., LV-4501.**

10.3. Ja piedāvājumu iesniedz nosūtot pa pastu vai kurjeru, pasūtītājam to ir jāsaņem norādītajā adresē līdz 10.1.punktā norādītajam piedāvājumu iesniegšanas termiņam.

10.4. Sūtot elektroniski, pieteikums jāparaksta ar drošu elektronisko parakstu un jānosūta uz e-pasta adresi: dome@balvi.lv, vēstules tēmā norādot*: “Piedāvājums tirgus izpētei ar ID Nr. BNP TI 2022/86”*.

10.5. Piedāvājuma sūtījuma noformēšana: piedāvājumu ievieto aizlīmētā aploksnē, uz kuras norāda:

- pretendenta nosaukumu un adresi;

- pasūtītāja nosaukums un adresi;

- atzīme ar norādi: Tirgus izpētei *„Atzinumu izstrāde par virszemes ūdensobjektu tīrīšanas vai padziļināšanas iespējamo ietekmi uz Balvu novada ūdenstilpnēm”, ID Nr. BNP TI 2022/86. Neatvērt līdz 09.09.2021., plkst.13.00”*.

**11. Papildus informācija:**

11.1. Ja līdz noteiktajam piedāvājumu iesniegšanas termiņam netiek iesniegts neviens piedāvājums, pasūtītājs ir tiesīgs piedāvājuma termiņu pagarināt vai tirgus izpēti izbeigt bez rezultātiem.

11.2. Ja līdz noteiktajam piedāvājumu iesniegšanas termiņam tiek iesniegti mazāk kā 3 (trīs) piedāvājumi, pasūtītājs rīkojas šādā secībā:

11.2.1. pagarina piedāvājumu iesniegšanas termiņu;

11.2.2. atkārtoti pagarina piedāvājumu iesniegšanas termiņu un, papildus, nosūta informāciju par tirgus izpēti uz vismaz 3 (trīs) (ja iespējams) piegādātāju e-pasta adresēm;

11.2.3. trešo reizi pagarina piedāvājumu iesniegšanas termiņu un, papildus, ievieto tirgus izpētes publikāciju iepirkumu atbalsta mājas lapā Iepirkumi.lv <https://www.iepirkumi.lv/> .

11.3. Pasūtītājam nav pienākums veikt pilnīgi visas 11.2.punkta apakšpunktos norādītās darbības, ja 3 (trīs) pretendentu piedāvājumi tiek saņemti pirms vēl ir secīgi veiktas visas 11.2.punkta apakšpunktos norādītās darbības.

11.4. Ja pasūtītājam, secīgi veicot 11.2.punkta apakšpunktos norādītās darbības, nav izdevies iegūt informāciju par vismaz 3 (trim) piegādātājiem, pasūtītājs izdara izvēli no 2 (diviem) pretendentiem vai slēdz iepirkuma līgumu ar vienīgo pretendentu, tirgus izpētes rezultātu apkopojumā attiecīgi aprakstot tirgus izpētes gaitu, izveidojušās situācijas īpašo raksturu un pamatojot izdarīto izvēli.

11.5. Ja izsludinātās tirgus izpētes dokumentos ir nepieciešams veikt izmaiņas, pasūtītājs pārtrauc tirgus izpēti, izdara nepieciešamās izmaiņas un izsludina tirgus izpēti no jauna. Grozījumu veikšana jau izsludinātās tirgus izpētes ietvaros nav pieļaujama.

11.6. Pasūtītājs ir tiesīgs jebkurā brīdī pārtraukt tirgus izpēti, veikt izmaiņas tirgus izpētes nosacījumos / dokumentos un rīkot jaunu tirgus izpēti.

11.7. Ja izraudzītais pretendents atsakās slēgt iepirkuma līgumu ar pasūtītāju, līguma slēgšanas tiesības tiek piedāvātas nākamajam pretendentam ar zemāko cenu / augstāko punktu skaitu vai arī tirgus izpēte tiek pārtraukta, neizvēloties nevienu piedāvājumu.

11.8. Pasūtītājs ir tiesīgs neslēgt iepirkuma līgumu, ja tam ir objektīvs pamatojums. Tirgus izpētes rezultāti ir saistoši pasūtītājam tad, ja tiek slēgts iepirkuma līgums.

11.9. Ja ir iesniegti tirgus izpētē noteiktajām prasībām neatbilstoši piedāvājumi vai vispār nav iesniegti piedāvājumi, tirgus izpēte tiek izbeigt bez rezultāta.

11.10. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi.

11.11. Par jebkuru informāciju, kas ir konfidenciāla, pretendentam jābūt īpašai norādei.

11.12. Piedāvājumi, kas ir iesniegti pēc norādītā piedāvājumu iesniegšanas termiņa, netiek vērtēti.

**12. Rezultātu paziņošana:**

12.1. 3 (trīs) darba dienu laikā pēc tirgus izpētes noslēgšanās, t.sk., tirgus izpētes pārtraukšanas vai izbeigšanas, pasūtītājs paziņo par tās rezultātiem:

12.1.1. ievieto informāciju Balvu novada pašvaldības mājas lapas <http://www.balvi.lv/> sadaļā “Iepirkumi” (ja par to sākotnēji ir bijis ievietots paziņojums), norādot vismaz šādu informāciju:

- tirgus izpētes rezultātu publicēšanas datumu;

- pretendenta, kuram piešķirtas līguma slēgšanas tiesības, vārdu, uzvārdu / nosaukumu, Reģ.Nr.;

- līgumcenu bez PVN;

- ja tirgus izpēte ir pārtraukta vai izbeigta, papildus jānorada izbeigšanas vai pārtraukšanas pamatojums.

12.1.2. paziņojumu par rezultātiem nosūta pretendentiem uz to piedāvājumā norādītajām pasta vai e-pasta adresēm (ja ir saņemti piedāvājumi); paziņojumi par rezultātiem visiem pretendentiem nosūtāmi vienlaikus; paziņojumā norāda vismaz šādu informāciju:

- visus tirgus izpētes pretendentus, un to piedāvātās cenas bez PVN;

- tirgus izpētes uzvarētāju;

- tikai noraidītajam pretendentam – noraidīšanas iemeslu.

**13. Personu datu apstrāde:** Pasūtītājs tirgus izpētē iesniegtos personas datus ievāc, izmanto, glabā un dzēš, pamatojoties uz Eiropas parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājas garantē, ka datu apstrādē tiek ievērotas Eiropas Savienības un nacionālo normatīvo aktu prasības.

Pielikumā:

1.pielikums – Tehniskā specifikācija;

2.pielikums – Finanšu / tehniskais piedāvājums (veidlapa);

1.pielikums

Tirgus izpētei

“Atzinumu izstrāde par virszemes ūdensobjektu tīrīšanas vai padziļināšanas iespējamo ietekmi uz Balvu novada ūdenstilpnēm”

ID Nr. BNP TI 2022/86

**TEHNISKĀ SPECIFIKĀCIJA**

**Apraksts par virszemes ūdensobjektu plānoto tīrīšanas plānu:**

**Paredzamā darbībā** – niedru un ūdenszāļu pļaušana.

**Paredzamais tīrīšanas periods** - 06/23-09/23 un 06/24-09/24

**Paredzamā rīcība ar tīrīšanas procesā izņemtajiem ūdensaugiem** – utilizācija. Pēc pļaušanas niedres/ūdenszāles tiks utilizētas uz bioloģiski noārdāmo atkritumu kompostēšanas laukumu.

**Ezeru adreses:**

|  |  |  |  |
| --- | --- | --- | --- |
| **N.p.k** | **Ūdenstilpnes nosaukums** | **Adrese un GPS koordinātes** | **Teritorijas platība, kuru paredzēts tīrīt (ha)** |
| 1. | Balvu ezers | Kubulu pagasts; 57.133159046689784, 27.236348864944333 | 5,72 |
| 2. | Pērkonu ezers | Kubulu pagasts; 57.14489356102892, 27.305728079107507 | 18,86 |
| 3. | Sprogu ezers | Vīksnas pagasts; 57.23620153783945, 27.37074505763388 | 3,88 |
| 4. | Viļakas ezers | Viļakas pilsēta; 57.190532708738395, 27.69025486827388 | 5,36 |
| 5. | Rugāju ūdenskrātuve | Rugāju pagasts; 56.99684363858691, 27.132166269525552 | 12,24 |
| 6. | Vectilžas ezers | Vectilžas pagasts 56.957644823400145, 27.398042193226228 | 5,87 |

**Darba uzdevums**

**Tirgus izpētes 1.daļa**: “Atzinuma izstrāde par virszemes ūdensobjektu tīrīšanas vai padziļināšanas iespējamo ietekmi uz zivju resursiem”.

**Atzinums:** Sertificēta eksperta atzinums par virszemes ūdensobjektu tīrīšanas vai padziļināšanas iespējamo ietekmi uz zivju resursiem par sešām Balvu novadā esošajām ūdenstilpnēm.

**Īpašie noteikumi**: Atbilstoši Valsts Vides dienesta prasībām izstrādāt sertificēta eksperta atzinumu par virszemes ūdensobjektu tīrīšanas vai padziļināšanas iespējamo ietekmi uz zivju resursiem, ja ūdensteces sateces baseins ir lielāks par 25 km2 vai ūdenstilpes spoguļa laukums ir vismaz 10 ha.

**Tirgus izpētes 2.daļa**: “Atzinuma izstrāde par virszemes ūdensobjektu tīrīšanas vai padziļināšanas iespējamo ietekmi uz īpaši aizsargājamām dabas teritorijām, īpaši aizsargājamām sugām un īpaši aizsargājamiem biotopiem”.

**Atzinums:** Sertificēta eksperta atzinums par virszemes ūdensobjektu tīrīšanas vai padziļināšanas iespējamo ietekmi uz īpaši aizsargājamām dabas teritorijām, īpaši aizsargājamām sugām un īpaši aizsargājamiem biotopiem, kā arī iespējamo ietekmi uz tīrāmo vai padziļināmo ūdensobjektu par sešām Balvu novadā esošajām ūdenstilpnēm.

**Īpašie noteikumi**: Atbilstoši Valsts Vides dienesta prasībām izstrādāt sertificēta eksperta atzinumu par virszemes ūdensobjektu tīrīšanas vai padziļināšanas iespējamo ietekmi uz īpaši aizsargājamām dabas teritorijām, īpaši aizsargājamām sugām un īpaši aizsargājamiem biotopiem, kā arī iespējamo ietekmi uz tīrāmo vai padziļināmo ūdensobjektu, ja ūdensteces sateces baseins ir lielāks par 25 km2 vai ūdenstilpes spoguļa laukums ir vismaz 10 ha.

**Tirgus izpētes 3.daļa:** “Atzinuma izstrāde par virszemes ūdensobjektu tīrīšanas vai padziļināšanas iespējamo ietekmi uz apkārtējiem ūdensobjektiem”.

**Atzinums:** Sertificēta eksperta atzinums par virszemes ūdensobjektu tīrīšanas vai padziļināšanas iespējamo ietekmi uz apkārtējiem ūdensobjektiem par sešām Balvu novadā esošajām ūdenstilpnēm.

**Īpašie noteikumi**: Atbilstoši Valsts Vides dienesta prasībām izstrādāt sertificēta eksperta atzinumu par virszemes ūdensobjektu tīrīšanas vai padziļināšanas iespējamo ietekmi uz apkārtējiem ūdensobjektiem, ja ūdensteces sateces baseins ir lielāks par 25 km2 vai ūdenstilpes spoguļa laukums ir vismaz 10 ha.

2.pielikums

Tirgus izpētei

“Atzinumu izstrāde par virszemes ūdensobjektu tīrīšanas vai padziļināšanas iespējamo ietekmi uz Balvu novada ūdenstilpnēm”

ID Nr. BNP TI 2022/86

*[uz uzņēmuma veidlapas]*

**FINANŠU / TEHNISKAIS PIEDĀVĀJUMS**

**“Atzinumu izstrāde par virszemes ūdensobjektu tīrīšanas vai padziļināšanas iespējamo ietekmi uz Balvu novada ūdenstilpnēm”**

**(ID Nr. BNP TI 2022/86)**

**Skat. failu “2\_pielikums\_Finanšu\_tehniskais piedāvājums”**